Македонска академија на науките и уметностите

Македонската академија на науките и уметностите (МАНУ) — национална научно-творечка установа основана на 23 февруари 1967 г. За нејзин прв претседател бил избран Блаже Конески, а тековен претседател е Живко Попов. Членство Членовите на МАНУ се избираат на секои три години на централното собрание на Академијата и од формирањето досега МАНУ имала 154 членови од кои сега 35 се со статус на членови од работниот состав, а 60 се со статус на членови надвор од работниот состав. Научни одделенија Во рамките на МАНУ функционираат шест одделенија: Одделение за лингвистика и литературна наука Одделение за општествени науки Одделение за медицински науки Одделение за технички Одделение за природно-математички и биотехнички науки Одделение за уметност Истражувачки центри Македонската Академија има и осум истражувачки центри: Центар за енергетика и одржлив развој Центар за генетско инженерство и биотехнологија „Георги Д. Ефремов“ Лексикографски центар Центар за стратегиски истражувања Истражувачки центар за ареална лингвистика „Божидар Видоески“ Истражувачки центар за културно наследство Истражувачки центар за компјутерски науки и информатички технологии Истражувачки центар за животна средина и материјали Претседатели на МАНУ Меѓународна соработка Македонската академија на науките и уметностите има воспоставено соработка со поголем број академии во светот: Австриската академија на науките, Академијата за општествени науки на Австралија, Академијата на науките и уметностите на Босна и Херцеговина, Академијата на науките и уметностите на Република Српска, Албанската академија на науките, Британската академија, Бугарската академија на науките, Друштвото на науките од Берлин „Лајбниц”, Естонската академија на науките, Европската академија на науките и уметностите, Италијанскиот национален научноистражувачки совет, Кинеската академија за општествени науки, Косовската академија на науките и уметностите, Кралската шведска академија за литература, историја и старини, Кралската фламанска академија на науките и уметностите, Кралското научно друштво од Лондон, Националната академијата на науките на Белорусија, Националната академија на науките на Украина, Унгарската академија на науките, Полската академија на науките, Полската академија на науките и уметностите, Романската академија, Руската академија на науките, Словачката академија на науките, Словенечката академија на науките и уметностите, Српската академија на науките и уметностите, Турската академија на науките, Унгарската академија на науките, Хрватската академија на науките и уметностите, Црногорската академија на науките и уметностите и Чешката академијата на науките. Склучените договори за меѓуакадемиска научна соработка содржат соработка на заеднички истражувачки проекти, учество на научни собири и уметнички приредби, студиски престои, размена на научни искуства, публикации и други информации. Македонската академија на науките и уметностите е редовен член на Асоцијацијата на европските академии (ALLEA), Меѓународната унија на академии (UAI), Средоземната академија, Меѓуакадемиско партнерство (IAP), Меѓуакадемискиот совет за наука (ICSU), Меѓуакадемискиот совет за Југоисточна Европа и Конференцијата на академии од дунавскиот регион. Освен со академиите со кои е воспоставена договорна научна соработка, Македонската академија на науките и уметностите комуницира и разменува мислења и искуства по разни прашања од заеднички интерес и со други странски академии и меѓународни научни организации. Контроверзи Покрај големиот број публикации, манифестации и соработки со странство, од МАНУ произлегоа неколку контроверзни проекти, како што се: „МАНУ за платформата за решавање на албанското национално прашање“, „За конструкцијата ‚Размена на територии‘“ и „Македонската енциклопедија“ во два тома. Исто така, за работата на МАНУ се реагираше дека „МАНУ да се ослободи од политички канџи“, немањето став за повеќе прашања од општествен, културен и политички карактер, непримањето на помлади членови и менувањето на ставот на претседателот на Академијата во однос на македонското име и идентитет, со изјавата дека договорот со Грција не е добар но дека е нужно зло“. Публикации и изданија МАНУ досега има издадено околу 1.690 научни трудови од сите сфери на науката и уметностите. Изданијата опфаќаат поголем број на стручни монографии, зборници на трудови, научно-истражувачки проекти и студии, збирки, каталози и уметничка книжевност на македонски и англиски јазик. Каталагот на изданијата на МАНУ ги опфаќа следниве позначајни наслови: Макропроект „Историја на културата во Македонија“ (1995 - 2012), 25 книги: Цивилизациите, Религиите и религиските аспекти во материјалната и духовната култура, Народното творештво, Музиката, Архитектурата, Историја на идеите, Археолошки откритија, Театарот, Фотографијата, Ликовната уметност, Јазиците, Градителството на почвата на Македонија. Проект „Економска стратегија на Р Македонија“: Национална стратегија за економскиот развој на Република Македонија: развој и модернизација (1997); Стратегија за извоз на Република Македонија: истражувачки проект (1999); Стратегија за развој на земјоделството во Република Македонија до 2005 година (2001) Ѓорѓија Пулевски, Славјанско-маќедонска општа историја (2003). Издание на оригиналниот текст во ракопис на Ѓорѓија Пулевски од 1892 година на 1061 страница, во подготовка на акад. Блаже Ристовски и Билјана Ристовска - Јосифовска 100 години Илинден (1903-2003). II тома. (2005) Димче Коцо. Археолошка карта на Република Македонија. III томови. (1994-2002) Ѓорѓи Филиповски, Почвите на Република Македонија. VI томови. (1995-2004) Кирил Мицевски, Владо Матевски. Флора на Република Македонија. II тома. (1985 - 2010) Монетите и монетоковниците во Македонија (2001) Интересите на Република Македонија за членство во НАТО (2007) Цветан Грозданов, Живописот на Охридската архиепископија, студии (2007) Цветан Грозданов, Живописот во Македонија: XVIII-XIX, студии (2011) Славко Јаневски, И петто годишно време (2001) Славко Јаневски, Измислена тврдина (2002) Славко Јаневски, Книжевно наследство, Том 1: Галерија Универзум (2005) Славко Јаневски, Книжевно наследство, Том 2: Разговори со Јаневски (2007) Галерија Наводи Надворешни врски Матична страница на МАНУ